b'\n_START_ARTICLE_\nJacopo Riccati\n_START_SECTION_\n\xc5\xbdivljenje in delo\n_START_PARAGRAPH_\nNajprej se je izobra\xc5\xbeeval v jezuitski \xc5\xa1oli za plemstvo v Brescii. Leta 1693 je na Univerzi v Padovi za\xc4\x8del \xc5\xa1tudirati pravo. Tu je 7. junija 1696 doktoriral iz prava (LL.D.). Po Agnelijevem nasvetu za nadaljevanje dela v matematiki je \xc5\xa1tudiral matemati\xc4\x8dno analizo._NEWLINE_Prejel je ve\xc4\x8d akademskih ponudb, vendar je vse zavrnil, zato da bi se lahko v celoti posvetil lastnemu raziskovanju matemati\xc4\x8dne analize. Peter Veliki ga je povabil v Rusijo za predsednika sanktpeterbur\xc5\xa1ke akademije znanosti. Povabili so ga tudi na Dunaj za imperialnega svetovalca in mu ponudili mesto profesorja na Univerzi v padovi. Vse te ponudbe je zavrnil._NEWLINE_Bene\xc5\xa1ki senat se je z njim velikokrat posvetoval o konstrukciji kanalov in nasipov vzdol\xc5\xbe rek._NEWLINE_Nekaj njegovega dela o multinomih je na njegovo pro\xc5\xa1njo iz\xc5\xa1lo v Agnesijevi knjigi o integralnem ra\xc4\x8dunu Instituzioni analitiche._NEWLINE_Njegov o\xc4\x8de conte Montino Riccati je izhajal iz plemi\xc5\xa1ke dru\xc5\xbeine, ki je imela zemljo okrog Benetk. Njegova mati je bila iz vplivne dru\xc5\xbeine Colonna. O\xc4\x8de je umrl leta 1686, ko je bil Riccati star le 10 let, in mu zapustil \xc4\x8dedno posestvo v mestecu Castelfranco Veneto._NEWLINE_Jacopov sin Vincenzo je bil jezuit. Sledil je o\xc4\x8detovim stopinjam kot matematik in bil pionir pri razvoju hiperboli\xc4\x8dnih funkcij._NEWLINE_Njegov drugi sin Giordano je prvi izmeril razmerje Youngovih modulov kovin in na ta na\xc4\x8din prehitel bolj znano Youngovo delo za 25 let.\n_START_SECTION_\nPriznanja\n_START_PARAGRAPH_\nV letu 1723 so Riccatija imenovali za \xc4\x8dastnega akademika Akademije znanosti In\xc5\xa1tituta v Bologni.'